CELEX: 32019D0872
Language: da
Date: 2019-03-26 00:00:00
Title: Kommissionens gennemførelsesafgørelse (EU) 2019/872 af 26. marts 2019 om afslutning af regnskaberne for betalingsorganerne i Det Forenede Kongerige vedrørende de udgifter for regnskabsåret 2018, der finansieres af Den Europæiske Landbrugsfond for Udvikling af Landdistrikterne (ELFUL) (meddelt under nummer C(2019) 2358)

28.5.2019   
               
               
                  DA
               
               
                  Den Europæiske Unions Tidende
               
               
                  L 140/98
               
            
         KOMMISSIONENS GENNEMFØRELSESAFGØRELSE (EU) 2019/872
         af 26. marts 2019
         om afslutning af regnskaberne for betalingsorganerne i Det Forenede Kongerige vedrørende de udgifter for regnskabsåret 2018, der finansieres af Den Europæiske Landbrugsfond for Udvikling af Landdistrikterne (ELFUL)
         
            
               (meddelt under nummer C(2019) 2358)
            
         
         (Kun den engelske udgave er autentisk)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (1), særlig artikel 51,
         efter høring af Komitéen for Landbrugsfondene, og
         ud fra følgende betragtninger:
         
                     (1)
                  
                  
                     I henhold til artikel 51 i forordning (EU) nr. 1306/2013 skal Kommissionen inden den 31. maj i året efter det pågældende regnskabsår afslutte regnskaberne for de betalingsorganer, der er omhandlet i nævnte forordnings artikel 7, på grundlag af medlemsstaternes årsregnskaber ledsaget af de oplysninger, der er nødvendige for at afslutte regnskaberne, en revisionsudtalelse om, at de fremsendte regnskaber er fuldstændige, nøjagtige og pålidelige, samt certificeringsorganernes rapporter.
                  
               
                     (2)
                  
                  
                     Ifølge artikel 39 i forordning (EU) nr. 1306/2013 begynder regnskabsåret for landbruget den 16. oktober i år »N-1« og slutter den 15. oktober i år »N«. Ved afslutningen af regnskaberne for regnskabsåret 2018 bør der derfor for at bringe regnskabsperioden for Den Europæiske Landbrugsfond for Udvikling af Landdistrikterne (ELFUL) i overensstemmelse med regnskabsperioden for Den Europæiske Garantifond for Landbruget (EGFL) tages hensyn til de udgifter, som Det Forenede Kongerige har afholdt i perioden 16. oktober 2017-15. oktober 2018, jf. artikel 11, stk. 1, i Kommissionens gennemførelsesforordning (EU) nr. 908/2014 (2).
                  
               
                     (3)
                  
                  
                     Eftersom Det Forenede Kongerige allerede har meddelt Kommissionen de nødvendige regnskabsoplysninger, bør der nu træffes afgørelse om afslutning af regnskaberne i henhold til artikel 51 i forordning (EU) nr. 1306/2013.
                  
               
                     (4)
                  
                  
                     I henhold til artikel 33, stk. 2, andet afsnit, i gennemførelsesforordning (EU) nr. 908/2014 skal de beløb, der skal tilbagebetales af eller udbetales til den enkelte medlemsstat i henhold til den afgørelse om regnskabsafslutning, der er omhandlet i artikel 33, stk. 1, i nævnte forordning, fastsættes ved, at de mellemliggende betalinger, der er foretaget for det pågældende regnskabsår, trækkes fra de udgifter, der er godkendt for samme år i henhold til artikel 33, stk. 1.
                  
               
                     (5)
                  
                  
                     Eftersom Det Forenede Kongerige har fremsendt oplysningerne, og alle de nødvendige kontroller og ændringer er foretaget, kan Kommissionen træffe afgørelse om regnskabernes fuldstændighed, nøjagtighed og pålidelighed for følgende betalingsorganer: »Department of Agriculture, Environment and Rural Affairs«, »The Scottish Government Rural Payments and Inspections Directorate« og »Rural Payments Agency« for så vidt angår de udgifter, der finansieres af ELFUL. Kommissionen har kontrolleret de oplysninger, som Det Forenede Kongerige har fremsendt, og har inden datoen for vedtagelsen af denne afgørelse meddelt Det Forenede Kongerige resultaterne af kontrollen af disse oplysninger samt de nødvendige ændringer.
                  
               
                     (6)
                  
                  
                     For disse betalingsorganers vedkommende kan Kommissionen på grundlag af årsregnskaberne og ledsagedokumenterne træffe afgørelse om, at de fremsendte regnskaber er fuldstændige, nøjagtige og pålidelige.
                  
               
                     (7)
                  
                  
                     De oplysninger, som Det Forenede Kongeriges betalingsorgan »Welsh Government« har fremsendt, kræver yderligere undersøgelse, og dette organs regnskaber kan derfor ikke afsluttes ved nærværende afgørelse.
                  
               
                     (8)
                  
                  
                     I henhold til artikel 54, stk. 2, i forordning (EU) nr. 1306/2013 skal den berørte medlemsstat bære 50 % af de finansielle konsekvenser af manglende inddrivelse som følge af uregelmæssigheder, hvis inddrivelsen ikke har fundet sted inden for en frist på fire år efter datoen for tilbagebetalingsanmodningen eller otte år, hvis inddrivelsen er genstand for søgsmål ved de nationale domstole. Medlemsstaterne skal i henhold til artikel 54, stk. 4, i forordning (EU) nr. 1306/2013 vedlægge de årsregnskaber, som de skal forelægge Kommissionen i henhold til artikel 29 i gennemførelsesforordning (EU) nr. 908/2014, en attesteret tabel, som viser de finansielle byrder, der påhviler dem som følge af anvendelsen af artikel 54, stk. 2, i forordning (EU) nr. 1306/2013. I gennemførelsesforordning (EU) nr. 908/2014 er der fastsat bestemmelser om medlemsstaternes forpligtelse til at indberette beløb, der skal inddrives. Bilag II til gennemførelsesforordning (EU) nr. 908/2014 indeholder den modeltabel, som medlemsstaterne skal anvende til at fremlægge oplysninger om de beløb, der skal inddrives. Kommissionen skal på grundlag af de tabeller, som medlemsstaterne har udfyldt, træffe afgørelse om de finansielle konsekvenser af den manglende inddrivelse af beløb, der er udbetalt som følge af uregelmæssigheder, der ligger mere end henholdsvis fire eller otte år tilbage.
                  
               
                     (9)
                  
                  
                     I henhold til artikel 54, stk. 3, i forordning (EU) nr. 1306/2013 kan medlemsstaterne i behørigt begrundede tilfælde beslutte ikke at fortsætte inddrivelsen. En sådan beslutning kan kun træffes, hvis de allerede påløbne og de yderligere forventede udgifter til inddrivelse tilsammen er større end det beløb, der skal inddrives, eller hvis inddrivelse ikke er mulig, fordi debitor eller de personer, der er juridisk ansvarlige for uregelmæssigheden, er insolvente, hvilket skal være konstateret og anerkendt i henhold til den pågældende medlemsstats lovgivning. Hvis beslutningen er truffet inden for en frist på fire år efter datoen for tilbagebetalingsanmodningen eller otte år, hvis inddrivelsen er genstand for søgsmål ved de nationale domstole, bør de finansielle konsekvenser af den manglende inddrivelse bæres fuldt ud EU-budgettet. De beløb, som Det Forenede Kongerige har besluttet ikke at fortsætte inddrivelsen af, og begrundelsen herfor fremgår af den oversigt, der er omhandlet i artikel 54, stk. 4, i forordning (EU) nr. 1306/2013 sammenholdt med artikel 102, stk. 1, første afsnit, litra c), nr. iv), i nævnte forordning. Sådanne beløb skal derfor ikke afholdes af Det Forenede Kongerige, men skal finansieres over EU-budgettet.
                  
               
                     (10)
                  
                  
                     Der skal i denne afgørelse også tages hensyn til de beløb, som stadig skal debiteres Det Forenede Kongerige som følge af anvendelsen af artikel 54, stk. 2, i forordning (EU) nr. 1306/2013 i forbindelse med programmeringsperioden 2007-2013 for ELFUL.
                  
               
                     (11)
                  
                  
                     Det fastsættes i artikel 36, stk. 3, litra b), i forordning (EU) nr. 1306/2013, at mellemliggende betalinger foretages under overholdelse af det samlede beløb for ELFUL's deltagelse. Det beløb, der skal betales, begrænses i henhold til artikel 23, stk. 2, i gennemførelsesforordning (EU) nr. 908/2014 til det beløb, som er afsat, jf. dog loftet i artikel 34, stk. 2, i forordning (EU) nr. 1306/2013, hvis de samlede anmeldte udgifter overstiger det samlede bidrag, der er afsat til en foranstaltning til udvikling af landdistrikter. Dette begrænsede beløb tilbagebetales af Kommissionen, når de reviderede finansieringsplaner er vedtaget, eller når programmeringsperioden er afsluttet.
                  
               
                     (12)
                  
                  
                     I henhold til artikel 51 i forordning (EU) nr. 1306/2013 foregriber denne afgørelse ikke eventuelle senere afgørelser, som Kommissionen træffer om udelukkelse fra EU-finansiering af udgifter, der ikke er afholdt i overensstemmelse med EU-reglerne —
                  
               VEDTAGET DENNE AFGØRELSE:
         
            Artikel 1
            Regnskaberne for Det Forenede Kongeriges betalingsorganer »Department of Agriculture, Environment and Rural Affairs«, »The Scottish Government Rural Payments and Inspections Directorate« og »Rural Payments Agency« afsluttes hermed for så vidt angår udgifter finansieret af Den Europæiske Landbrugsfond for Udvikling af Landdistrikterne (ELFUL) for regnskabsåret 2018.
            De beløb, der i henhold til nærværende afgørelse skal tilbagebetales af eller udbetales til Det Forenede Kongerige under hvert landdistriktsudviklingsprogram, er vist i bilag I.
         
         
            Artikel 2
            For Det Forenede Kongeriges betalingsorgan »Welsh Government«, er regnskaberne for regnskabsåret 2018 vedrørende udgifter til landdistriktsudviklingsprogrammer i programmeringsperioden 2014-2020, der finansieres af ELFUL, som vist i bilag II, ikke omfattet af nærværende afgørelse, men vil blive omfattet af en senere afgørelse om regnskabsafslutning
         
         
            Artikel 3
            De beløb, der skal betales af Det Forenede Kongerige som følge af anvendelsen af artikel 54, stk. 2, i forordning (EU) nr. 1306/2013, og som vedrører ELFUL-programmeringsperioden 2014-2020 og 2007-2013, er vist i bilag III til denne afgørelse.
         
         
            Artikel 4
            Nærværende afgørelse foregriber ikke senere afgørelser om efterprøvende regnskabsafslutning, som Kommissionen vedtager i henhold til artikel 52 i forordning (EU) nr. 1306/2013 om udelukkelse fra EU-finansiering af udgifter, der ikke er afholdt i overensstemmelse med EU-bestemmelserne.
         
         
            Artikel 5
            Denne afgørelse er rettet til Det Forenede Kongerige Storbritannien og Nordirland.
         
         
            Udfærdiget i Bruxelles, den 26. marts 2019.
            
               
                  På Kommissionens vegne
               
               Phil HOGAN
               
                  Medlem af Kommissionen
               
            
         
         
            (1)  EUT L 347 af 20.12.2013, s. 549.
         
            (2)  Kommissionens gennemførelsesforordning (EU) nr. 908/2014 af 6. august 2014 om gennemførelsesbestemmelser til Europa-Parlamentets og Rådets forordning (EU) nr. 1306/2013 for så vidt angår betalingsorganer og andre organer, økonomisk forvaltning, regnskabsafslutning, regler om kontroller, sikkerhedsstillelse og åbenhed (EUT L 255 af 28.8.2014, s. 59).
      
      
         
            BILAG I
            
               AFSLUTTEDE ELFUL-UDGIFTER PR. LANDDISTRIKTSPROGRAM FOR REGNSKABSÅRET 2018
            
            BELØB, DER SKAL TILBAGEBETALES AF ELLER UDBETALES TIL MEDLEMSSTATEN PR. PROGRAM
            
               Godkendte programmer med de udgifter, der er anmeldt for ELFUL (2014-2020)
            
            
                        (EUR)
                     
                  
                        MS
                     
                     
                        CCI
                     
                     
                        Udgifter 2018
                     
                     
                        Korrektioner
                     
                     
                        I alt
                     
                     
                        Ikkegenanvendelige beløb
                     
                     
                        Beløb, der er afsluttet for regnskabsåret 2018
                     
                     
                        Mellemliggende betalinger, som medlemsstaten har fået tilbagebetalt for regnskabsåret
                     
                     
                        Beløb, der skal tilbagebetales af (-) eller udbetales til (+) medlemsstaten
                     
                  
                         
                     
                     
                         
                     
                     
                        i
                     
                     
                        ii
                     
                     
                        iii = i + ii
                     
                     
                        iv
                     
                     
                        v = iii - iv
                     
                     
                        vi
                     
                     
                        vii = v - vi
                     
                  
                        UK
                     
                     
                        2014UK06RDRP001
                     
                     
                        341 029 324,6 
                     
                     
                        0,00
                     
                     
                        341 029 324,58 
                     
                     
                        0,00
                     
                     
                        341 029 324,58 
                     
                     
                        340 987 294,18 
                     
                     
                        42 030,40 
                     
                  
                        UK
                     
                     
                        2014UK06RDRP002
                     
                     
                        17 901 684,45 
                     
                     
                        0,00
                     
                     
                        17 901 684,45 
                     
                     
                        0,00
                     
                     
                        17 901 684,45 
                     
                     
                        17 901 330,80 
                     
                     
                        353,65
                     
                  
                        UK
                     
                     
                        2014UK06RDRP003
                     
                     
                        127 217 147,2 
                     
                     
                        0,00
                     
                     
                        127 217 147,23 
                     
                     
                        0,00
                     
                     
                        127 217 147,23 
                     
                     
                        127 388 490,41 
                     
                     
                        – 171 343,18 
                     
                  
      
      
         
            BILAG II
            
               AFSLUTNING AF BETALINGSORGANERNES REGNSKABER
            
            REGNSKABSÅRET 2018 — ELFUL
            
               Liste over betalingsorganer og programmer, hvis regnskaber er skilt ud og genstand for en senere afgørelse om regnskabsafslutning
            
            
                        Medlemsstat
                     
                     
                        Betalingsorgan
                     
                     
                        Program
                     
                  
                        Det Forenede Kongerige
                     
                     
                        Welsh Government
                     
                     
                        2014UK06RDRP004
                     
                  
      
      
         
            BILAG III
            
               AFSLUTNING AF BETALINGSORGANERNES REGNSKABER
            
            REGNSKABSÅRET 2018 — ELFUL
            
               Korrektioner i henhold til artikel 54, stk. 2, i forordning (EU) nr. 1306/2013
            
            
                         
                     
                     
                         
                     
                     
                        Korrektioner vedrørende programmeringsperioden 2014-2020
                     
                     
                        Korrektioner vedrørende programmeringsperioden 2007-2013
                     
                  
                        Medlemsstat
                     
                     
                        Valuta
                     
                     
                        National valuta
                     
                     
                        EUR
                     
                     
                        National valuta
                     
                     
                        EUR
                     
                  
                        UK (*1)
                        
                     
                     
                        GBP
                     
                     
                        —
                     
                     
                        —
                     
                     
                        48 141,99 
                     
                     
                        —
                     
                  
               (*1)  Hvad angår de betalingsorganer, hvis regnskaber udskilles, anvendes nedsættelsen som fastsat ved artikel 54, stk. 2, når regnskaberne foreslås afsluttet.